ᱮᱭᱟᱨ ᱤᱱᱰᱤᱭᱟ

ᱮᱭᱟᱨ ᱤᱱᱰᱤᱭᱟ (Air India) ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱩᱰᱟᱹᱱ ᱥᱮᱵᱟ ᱠᱟᱱᱟ ᱾ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱪᱟᱞᱟᱜ ᱠᱟᱱ ᱵᱟᱨᱭᱟ ᱩᱰᱟᱹᱱ ᱥᱮᱵᱟ ᱠᱟᱱᱟ ᱾ ᱑᱙᱓᱒ ᱡᱩᱞᱟᱭ ᱑᱕ ᱨᱮ ᱮᱭᱟᱨ ᱤᱱᱰᱤᱭᱟ ᱨᱮᱱᱟᱜ ᱩᱰᱟᱹᱱ ᱥᱮᱵᱟ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱩᱱᱡᱚᱠᱷᱟᱜ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱴᱟᱴᱟ ᱮᱭᱟᱨᱞᱟᱭᱤᱱᱥ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱾ ᱑᱙᱓᱒ ᱨᱮᱱᱟᱜ ᱡᱩᱞᱟᱭ ᱪᱟᱸᱫᱚ ᱨᱮ ᱱᱚᱶᱟ ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱞᱮᱱ ᱛᱟᱦᱮᱸᱫ http://www.airindia.in/SBCMS/Webpages/JRD.aspx?MID=196 http://www.flightglobal.com/pdfarchive/view/1939/1939%20-%201264.html᱾ ᱱᱚᱶᱟ ᱨᱮᱱᱟᱜ ᱠᱚᱨᱯᱚᱨᱮᱴ ᱚᱯᱷᱤᱥ ᱠᱚᱧᱮ ᱢᱩᱢᱵᱟᱭ ᱨᱮᱱᱟᱜ ᱱᱚᱨᱤᱢᱟᱱ ᱯᱚᱭᱤᱸᱴ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱵᱟᱨᱭᱟ ᱛᱟᱞᱢᱟ ᱦᱚᱸ ᱢᱮᱱᱟᱜᱼᱟ ᱾ ᱢᱤᱫᱴᱟᱝ ᱫᱚ ᱦᱩᱭᱩᱜ ᱠᱟᱱᱟ ᱤᱱᱫᱤᱨᱟ ᱜᱟᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱨᱮ ᱟᱨ ᱟᱨᱢᱤᱫᱴᱟᱝ ᱫᱚ ᱪᱷᱚᱛᱨᱚᱯᱚᱛᱤ ᱥᱤᱵᱟᱡᱤ ᱤᱱᱴᱟᱨᱱᱮᱥᱱᱟᱞ ᱴᱚᱨᱢᱤᱱᱟᱞ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱮᱭᱟᱨᱞᱟᱭᱤᱱᱥ ᱥᱮᱵᱟ ᱵᱟᱱᱟᱨ ᱮᱭᱟᱨᱵᱚᱥ ᱟᱨ ᱵᱚᱭᱤᱝ ᱩᱰᱟᱹᱱ ᱥᱮᱵᱟ ᱮᱢᱚᱜ ᱠᱟᱱᱟᱭ ᱾ ᱱᱚᱛ ᱱᱚᱶᱟ ᱜᱚᱴᱟ ᱮᱥᱤᱭᱟ, ᱤᱭᱩᱨᱚᱯ ᱟᱨ ᱮᱛᱚᱢ ᱟᱢᱮᱨᱤᱠᱟ ᱛᱮ ᱩᱰᱟᱹᱱ ᱥᱮᱵᱟ ᱮᱢᱚᱜ ᱠᱟᱱᱟᱭ ᱾ ᱥᱤᱧᱚᱛ ᱨᱮ ᱱᱚᱶᱟ ᱡᱚᱛᱚ ᱠᱷᱚᱱ ᱢᱟᱨᱟᱝ ᱚᱯᱚᱨᱮᱴᱚᱨ ᱦᱩᱭ ᱠᱟᱛᱮ ᱨᱮᱦᱚᱸ ᱱᱚᱶᱟ ᱫᱚ ᱔ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾  ᱒᱐᱑᱔ ᱨᱮ ᱮᱭᱟᱨ ᱤᱱᱰᱤᱭᱟ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱩᱰᱟᱹᱱ ᱮᱞᱟᱭᱮᱱᱥ (alliance), ᱥᱴᱟᱨ ᱮᱞᱟᱭᱮᱱᱥ ᱥᱚᱦᱮᱫ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟᱭ ᱾

ᱱᱟᱜᱟᱢ
 ᱮᱦᱚᱵ ᱥᱮᱨᱢᱟ (᱑᱙᱓᱒-᱑᱙᱔᱖) 
ᱮᱭᱟᱨ ᱤᱱᱰᱤᱭᱟ ᱫᱚ ᱴᱟᱴᱟ ᱜᱽᱨᱩᱯ, ᱡᱮᱹ ᱟᱨᱹ ᱰᱤᱹ ᱴᱟᱴᱟ ᱦᱚᱛᱮᱛᱮ ᱑᱙᱓᱒ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾  ᱑᱕ ᱚᱠᱴᱚᱵᱚᱨ ᱑᱙᱓᱒ ᱨᱮ ᱴᱟᱴᱟ ᱥᱤᱝᱜᱚᱞ-ᱤᱧᱡᱤᱱ ᱦᱚᱛᱮᱛᱮ De Havilland Puss Moth ᱮᱭᱟᱨ ᱢᱮᱭᱞ ᱠᱚᱨᱪᱤ ᱠᱷᱚᱱ ᱡᱩᱦᱩ ᱮᱨᱚᱰᱨᱚᱢ ᱵᱚᱢᱵᱮ ᱟᱨ  ᱟᱨᱫᱚᱲᱦᱟ ᱪᱮᱱᱱᱟᱭ ᱮᱭᱟᱨᱯᱚᱴ ᱩᱰᱟᱹᱱ ᱵᱷᱤᱱᱥᱮᱸᱴ ᱦᱚᱛᱮ ᱛᱮ ᱩᱰᱟᱹᱱ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱾ ᱩᱰᱟᱹᱱ ᱪᱟᱹᱞᱩ ᱫᱚ De Havilland Puss Moth ᱟᱨ De Havilland Leopard Moth ᱛᱤᱠᱤᱱᱟᱜ ᱵᱷᱟᱨᱵᱤᱡᱷᱟ ᱛᱮ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱦᱟᱯᱛᱟᱠᱮ (weekly) ᱮᱭᱟᱨ ᱢᱮᱭᱞ ᱠᱚᱨᱟᱪᱤ ᱠᱷᱚᱱᱟᱜ ᱢᱟᱰᱨᱟᱥ ᱟᱨ ᱚᱦᱢᱚᱫᱟᱵᱟᱫᱽ ᱮᱫ ᱛᱮ ᱢᱟᱰᱨᱟᱥ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱩᱰᱟᱹᱱ ᱫᱚ ᱯᱩᱭᱞᱩ ᱥᱮᱨᱢᱟ ᱨᱮ ᱜᱮ ᱑᱖᱐,᱐᱐᱐ ᱢᱟᱭᱤᱞ ᱮ ᱴᱨᱟᱵᱷᱮᱞ ᱞᱮᱫ ᱛᱟᱦᱮᱱᱫ ᱾ ᱑᱕᱕ ᱦᱚᱲ ᱠᱚ ᱴᱨᱟᱵᱷᱮᱞ ᱞᱮᱫ ᱛᱟᱦᱮᱸᱫ ᱟᱨ ᱖᱐,᱐᱐᱐ ᱞᱟᱵᱷ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱮᱭᱟᱨ ᱞᱟᱭᱤᱱᱥ ᱵᱮᱥᱚᱨᱠᱟᱨᱤ ᱩᱰᱟᱹᱱ ᱨᱮᱱᱟᱜ ᱩᱰᱟᱹᱣ ᱵᱚᱢᱵᱮ ᱠᱷᱚᱱ ᱛᱷᱚᱩᱣᱚᱱᱚᱱᱛᱚᱯᱩᱨᱚᱢ ᱖ ᱜᱚᱴᱟᱝ ᱫᱩᱲᱩᱵ ᱞᱮᱠᱟᱱ ᱩᱰᱟᱹᱱ ᱢᱟᱭᱤᱞᱥ ᱢᱮᱨᱞᱤᱱ (Miles Merlin) ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱑᱙᱓᱘ ᱨᱮ ᱴᱟᱴᱟ ᱮᱭᱟᱨ ᱥᱚᱨᱵᱷᱤᱥᱱᱟᱨ ᱛᱟᱭᱚᱢᱛᱮ 'ᱴᱟᱴᱟ ᱮᱭᱟᱨ ᱞᱟᱭᱤᱱᱥ ᱧᱩᱛᱩᱢ ᱟᱹᱨᱩ ᱞᱮᱱ ᱛᱟᱦᱮᱸᱫ ᱾ ᱫᱤᱞᱞᱤ ᱟᱨ ᱠᱚᱞᱚᱢᱵᱚ ᱥᱮᱱᱚᱜ ᱞᱟᱹᱜᱤᱫ ᱑᱙᱓᱘ ᱨᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ 
 ᱯᱷᱩᱨᱜᱟᱹᱞ ᱛᱟᱭᱚᱢ (᱑᱙᱓᱗-᱒᱐᱐᱐)
ᱥᱟᱹᱠᱷᱭᱟᱹᱛ